**20.08.2024.**

**E-pasta nosaukums**

Par nepilnīgi aizpildītiem nosūtījumiem

**E-pasta teksts**

Nacionālais veselības dienests (turpmāk – Dienests) 01.01.2024. veica grozījumus *Manipulāciju sarakstā*, paredzot, ka manipulācija *60421* - *Nepilnīgi aizpildīts nosūtījums Nr. 027/u* (turpmāk – manipulācija 60421) ir uzrādāma, ja ārstniecības persona (pakalpojuma sniedzējs) ir konstatējusi, ka, nosūtot pacientu saņemt diagnostikas izmeklējumus vai speciālistu konsultācijas, veidlapa Nr.027/u nav noformēta saskaņā ar normatīvajiem aktiem par medicīnisko dokumentu lietvedības kārtību un nesatur informāciju par pacienta veselības stāvokli un pakalpojuma nepieciešamību.

Dienests konstatēja, ka ārstniecības iestādes ir uzsākušas lietot manipulāciju 60421 un atbilstoši šobrīd veiktās analīzes rezultātiem visbiežāk uz nosūtījumu nepilnību ir norādīts, sniedzot onkoloģiskos pakalpojumus, t.sk. primāro diagnostiku, un īpaši endoskopiskos izmeklējumus.

Dienests **pateicas** ārstniecības iestādēm, kuras jau ir konstatējušas nepilnības nosūtījumos un manipulāciju 60421 ievadījušas VIS APANS[[1]](#footnote-1), kā arī vērš pārējo ārstniecības iestāžu uzmanību, konstatējot nepilnīgi aizpildītus nosūtījumus, uzrādīt manipulāciju 60421 VIS APANS, lai tādā veidā turpmāk konstatētu nepilnīgu informāciju ārstu nosūtījumos, jo tas var būtiski ietekmēt pakalpojumu saņemšanu.

Dienests norāda, ka pilnīgas informācijas atspoguļošana nosūtījumā ļauj pakalpojuma sniedzējam nodrošināt mērķtiecīga pakalpojuma sniegšanu, kas ir īpaši svarīgs diagnostiskiem izmeklējumiem. *Vienlaikus jāatzīmē, ka, piemēram, rindas endoskopijas izmeklējumiem ir pat 540 dienas (rindapiearsta.lv dati uz 01.07.2024), un nepilnīgi aizpildīts nosūtījums var būt par iemeslu nepamatoti nozīmētam/veiktam izmeklējumam, pēc kura ārsts nevar sniegt/saņemt nepieciešamās atbildes*.

1. Vadības informācijas sistēmas ambulatoro pakalpojumu apmaksas norēķinu sistēmas modulis (turpmāk – VIS APANS) [↑](#footnote-ref-1)